Príloha č. 1 k ZoD č.: ......................................................................

*Dokumentácia stavby (DSPRS) „Most na Triede arm. gen. L. Svobodu - rekonštrukcia“*

Špecifikácia, technické požiadavky

**Špecifikácia, technické požiadavky**

(technický rozsah na spracovanie DSPRS, IČ a AD)

# 1. Názov:

# Dokumentácia stavby (DSPRS) „Most na Triede arm. gen. L. Svobodu - rekonštrukcia“

# 2. Predmet (špecifikácia) diela:

Vypracovanie dokumentácie na stavebné povolenie (DSP) v podrobnostiach dokumentácie na realizáciu stavby (DRS) „Most na Triede arm. gen. L. Svobodu - rekonštrukcia“ (ďalej len „DSPRS“) - projekčné riešenie rekonštrukcie mostného objektu v rozsahu špecifikovanom v ods. *2.1.* tejto prílohy,a jej dodanie do sídla objednávateľa, inžinierska činnosť (ďalej len „IČ“) v rozsahu špecifikovanom v ods. *2.2.* tejto prílohy a výkon činnosti autorského dohľadu projektanta (ďalej len „AD“) v rozsahu špecifikovanom v *ods. 2.3.* tejto prílohy*.*

*2.1. DSPRS:*

DSPRS bude vypracovaná podľa všeobecne záväzných právnych predpisov a nariadení, technických noriem a predpisov v platnom znení v čase spracovania DSPRS.

Súčasťou DSPRS bude spracovanie projektu trvalého a dočasného dopravného značenia stavby podľa platnej cestnej vyhlášky a cestného zákona (zákon č. 135/1961 Zb. o pozemných komunikáciách (cestný zákon) v znení neskorších predpisov, zákon NR SR č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, vyhláška MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov) a cenová časť (ocenený položkovitý rozpočet stavby vrátane neoceneného výkazu výmer).

Zhotoviteľ DSPRS zabezpečí vypracovanie diagnostiky mosta potrebnej pre stanovenie presného rozsahu stavebných prác na vrchnej a spodnej stavbe mosta a nosnej konštrukcii mosta vrátane sanácie betónov a výstuží s návrhom vhodnej povrchovej úpravy odolnej voči poveternostným podmienkam.

##

## 2.1.1. Všeobecné požiadavky na vypracovanie DSPRS:

## DSPRS bude vypracovaná so základnými náležitosťami danými technickými predpismi (ďalej len „TP“); TP sú dostupné na webovej stránke www.ssc.sk:

- diagnostika: TP 059 (TP 07/2012) Zadávanie a výkon diagnostiky mostov,

- DSPRS: TP 019 (TP 03/2006) Dokumentácia stavieb ciest, Technické podmienky,

zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“) a vyhláškou MŽP SR č. 453/2000 Z. z., ktorou sa vykonávajú niektoré ustanovenia stavebného zákona.

Riešenie stavby musí rešpektovať príslušné technické a právne predpisy a normy a musí byť ekonomické ako z pohľadu realizácie, tak aj z pohľadu prevádzky a údržby.

Všetky prílohy jednotlivých častí dokumentácie budú potvrdené odborne spôsobilou osobou v príslušnom odbore v zmysle platných predpisov.

Geodetická dokumentácia bude overená v zmysle zákona NR SR č. 215/1995 Z. z. o geodézii a kartografii v znení neskorších predpisov.

Technické požiadavky uvedené v DSPRS a v cenovej časti sa nesmú odvolávať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, a pod., pokiaľ to nie je nevyhnutné.

*2.1.2. Formy a počty dodania DSPRS a dokladovej časti:*

DSPRS bude vypracovaná v slovenskom jazyku, osobami s príslušnou odbornou spôsobilosťou v zmysle zákona SNR č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov resp. ekvivalentnou a bude dodaná do sídla objednávateľa.

a) Diagnostika mosta (kpl.):

- tlačená forma: 3 x

- elektronická forma (CD nosič) vo formáte .doc a .pdf: 2 x

b) DSPRS (kpl.):

b.1) DSPRS - výkresová časť a súhrnné/technické správy:

- tlačená forma: 12 x

- elektronická forma (CD nosič) vo formáte .doc a .dwg resp. dgn: 3 x

b.2) DSPRS – cenová časť (rozpočet a výkaz výmer):

položkovitý rozpočet bude spracovaný v aktuálnej cenovej úrovni v členení: krycí list rozpočtu, rekapitulácia, položkovitý rozpočet (na jednotlivé stavebné objekty, resp. časti rozpočtu); nebudú použité kumulované položky a v popise jednotlivých položiek výkazu výmer nebude uvedený názov výrobku, označenie výrobcu a pod., pokiaľ to nie je nevyhnutné

- tlačená forma (s podpisom a pečiatkou zhotoviteľa): 3 x

- elektronická forma vo formáte .xls: 2 x

c) Dokladová časť (stanoviská/vyjadrenia, posudky a pod.):

- tlačená forma: 13 x; z toho 1 x originály dokladov

- elektronická forma (CD nosič) vo formáte .pdf: 2x

Elektonická forma DSPRS musí byť zhodná s tlačenou formou DSPRS.

# *2.1.3. Opis súčasného stavu:*

*2.1.3.1. Identifikačné údaje stavby:*

### Stavba: mostný objekt na Triede arm. gen. L. Svobodu – doska prostá z predpätých nosníkov KA – 67, dĺ. 18 m – 19 ks

Kraj: Košický

Okres: Košice III

Miesto: Košice

Katastrálne územie: Furča

Druh stavby: rekonštrukcia

Premosťovaná prekážka: miestna komunikácia /MK/ Maurerova - Charkovská

Druh komunikácie na moste: MK Trieda arm. gen. L. Svobodu, MZ 20,5/60, funkčná trieda B2

Navrhovaná kategória cesty: súčasné šírkové usporiadanie (zachovanie jestvujúcich šírkových parametrov cesty na moste)

Ďalšie identifikačné údaje

a popis: podľa mostného listu

*2.1.3.2. Umiestnenie stavby:*

Mestká časť Košice – Dargovských hrdinov, Trieda arm. gen. L. Svobodu, katastrálne územie Furča.

*2.1.3.3.* *Stavebno-technický stav mostného objektu:*

Na základe prehliadky mostného objektu a podľa TP 061 (TP 09/2012) Katalóg porúch mostných objektov na diaľniciach, rýchlostných cestách a cestách I., II. a III. triedy boli zistené nasledujúce nedostatky a poruchy:

*zakladanie:* neboli zistené nedostatky

*spodná stavba:* presakovanie vody spoza rubu mostného krídla, nedostatočne zhutnený betón, výkvety, odlupovanie povrchovej vrstvy betónu opôr, poškodené a zatečené mostné krídla, úložné prahy boli v čase prehliadky suché, grafiti, uchytená vegetácia

*nosná konštrukcia:* zatekanie, inkrustácia, nedostatočná krycia vrstva betónu, rozpad betónu vnútorných nosníkov, odlamovanie väčších kusov betónu, vypadávanie hrubších frakcií kameňa zo škár medzi nosníkmi, povrchová korózia betonárskej výstuže, ohybové ani šmykové trhliny pri vizuálnej prehliadke neboli zistené, chvenie nosnej konštrukcie pri prejazde ťažkých vozidiel nebolo zaznamenané

mostný zvršok:

*vozovka:* povrch vozovky deformovaný, závažné nedostatky neboli zistené

*izolácia:*poškodená izolácia na vyrovnávajúcom betóne spôsobujúca zatekanie vody medzi nosníkmi

*rímsa:* betón ríms je v dobrom stave, vyčnievajúci drôt spájajúci debnenie rímsy počas betónovania

*ložiská*: uloženie na lepenku

*mostné závery:* podpovrchové

*odvodnenie mosta*: gravitačné, bez odvodňovačov a odvodňovacích tvaroviek

ostatné príslušenstvo mosta:

*zábradlie:* v dobrom stave

*protidotyková ochrana:* nevyhovuje predpisom

*zábrany proti padaniu snehu:* nezabudované

*cestné zvodidlo:* priľahlé cestné zvodidlo (nábeh), riešenie nie je v súlade s predpismi

*prechodová oblasť:* rozpad vozovky, hromadenie vody počas dažďa

*úpravy pod mostom:* chodník pod mostom nie je riadne upravený, ukončený

cudzie zariadenia: poškodené uchytenie vedení, pripevnenie trolejového vedenia k spodnej stavbe a k nosnej konštrukciu mosta, nefunkčné osvetlenie pod mostom.

*2.1.4.* *Rozsah riešenia (projektových prác a činností):*

Rozsah projektových prác a činností - na základe zistených skutočností a stavebno-technického stavu mosta (definitívny rozsah projektových prác sa stanoví po posúdení optimálneho technického riešenia stavby určeného na základe výsledkov diagnostiky mosta a  odsúhlasení objednávateľom):

* hlavná prehliadka mosta,
* odstránenie mostného zvršku, vrátane hydroizolácie a vyrovnávacieho, spádového betónu až po nosnú konštrukciu, ríms, zábradlia,
* diagnostika mosta,
* zosilnenie nosnej konštrukcie spriahujúcou železobetónovou doskou na základe výpočtu,
* výpočet zaťažiteľnosti mosta,
* návrh nového odvodnenia mosta podľa výpočtu odvodnenia,
* návrh hydroizolácie na celú šírku nosnej konštrukcie,
* návrh nových mostných ríms (chodníkov) a bezpečnostného zariadenia v zmysle platných STN EN,
* návrh novej vozovky na moste a novej obrusnej vrstvy vo vzdialenosti 25 m pred a za mostom na celú šírku mosta po predchádzajúcom frézovaní,
* oprava/výmena záverných múrikov,
* oprava prechodových oblastí, vyhotovenie prechodových dosiek,
* výmena a osadenie nových mostných záverov,
* prieskum sietí, rekonštrukcia všetkých cudzích zariadení na moste,
* vypracovanie projektu dočasného a trvalého dopravného značenia,
* na základe záverov z diagnostiky sanácia nosnej konštrukcie a spodnej stavby (otryskanie poškodeného betónu, ošetrenie výstuže, reprofilácia povrchov, ochranný a zjednocujúci náter),
* návrh úprav pod mostom,
* vypracovanie mostného zošita (po rekonštrukcii mosta),
* pri návrhu technického riešenia uvažovať s realizáciou stavebných prác v polovičných profiloch,
* vypracovanie projektu organizácie výstavby.

*doplňujúce prieskumy a merania*:

* hlavná prehliadka a protokol z hlavnej prehliadky,
* diagnostika mosta (podľa TP 059 (TP 07/2012) Zadávanie a výkon diagnostiky mostov),
* účelové mapovanie, trieda presnosti 2,
* geodetický elaborát v rozsahu požadovanom TP 019 (TP 03/2006) Dokumentácia stavieb ciest, Technické podmienky.

Obsah a rozsah DSPRS bude vychádzať z TP 019 a jej príloh a to primerane k predmetu DSPRS/časti DSPRS: Príloha č. 2 Požiadavky na spracovanie dokumentácie stavby, Príloha č. 7 Podklady a požiadavky na vypracovanie dokumentácie na stavebné povolenie (DSP), Príloha č. 8 Základné náležitosti dokumentácie na stavebné povolenie (DSP), Príloha č. 9 Podklady a požiadavky na vypracovanie dokumentácie na realizáciu stavby (DRS) a Príloha č. 10 Základné náležitosti dokumentácie na realizáciu stavby (DRS) - A. Sprievodná správa B.1 Prehľadná situácia, B.2 Celková situácia stavby (aj na podklade katastrálnej mapy), B.3 Pozdĺžny rez, B.4/B.5 Ortofotomapa, B.6 Vizualizácie, C.1 Koordinačné výkresy, C.2 Dopravné značenie celej stavby, D. Písomnosti a výkresy objektov, F. Dokumentácia meračských prác, G. Plán BOZP, I. POV, O. Rozpočet a výkaz výmer.

*2.2. Výkon inžinierskej činnosti (ďalej len „IČ“):*

*-*výkon všetkých činností a úkonov potrebných pre projekčnú prípravu (zabezpečenie vstupných podkladov a všetkých potrebných stavebno-technických informácií a podkladov potrebných na spracovanie DSPRS/častí DSPRS vrátane podkladov z KN), vypracovanie a prerokovanie DSPRS/častí DSPRS (vykonanie všetkých a akýchkoľvek činností a úkonov potrebných na odsúhlasenie DSPRS objednávateľom, KDI a vlastníkmi/správcami všetkých dotknutých rozvodov inžinierskych sietí a zariadení a získanie ich kladných písomných vyjadrení/stanovísk) a dodanie kompletnej DSPRS a výstupov „IČ“ (dokladov) podľa *ods. 2.1.2.* tejto prílohy,

- účasť na povoľovacích konaniach stavby zvolaných príslušnými stavebnými úradmi príp. iných rokovaniach týkajúcich sa stavby vrátane poskytnutia požadovaných stanovísk/ vysvetlení k DSPRS aj po uplynutí termínu dodania DSPRS.

*2.3. Výkon činnosti autorského dohľadu projektanta (ďalej len „AD“)*

- občasný odborný autorský dohľad projektanta nad uskutočňovaním stavby podľa DSPRS overenej príslušným stavebným úradom/úradmi v stavebnom konaní a to počas celej doby realizácie stavby, t. j. od odovzdania staveniska stavby a jeho prevzatia zhotoviteľom až po odovzdanie stavby a jej prevzatie objednávateľom,

- účasť na odovzdaní staveniska zhotoviteľovi stavby,

**-**účasť na operatívnych a kontrolných dňoch stavby; na výzvu objednávateľa je AD povinný dostaviť sa na stavbu do 3 dní, v mimoriadnych prípadoch do 24 hod., v prípade zložitých riešení a v prípade potreby stanoviska jednotlivých špecialistov je AD povinný dodať svoje stanovisko v termíne dohodnutom s objednávateľom, stanovenom podľa zložitostí riešení,

- účasť na kontrole a preberaní prác a konštrukcií/prvkov, ktoré sú rozhodujúce pri realizácii jednotlivých objektov, resp. majú byť ďalším postupom zakryté alebo sa stanú neprístupnými,

- účasť na vykonávaní všetkých potrebných skúšok a meraní stanovených v DSPRS, všeobecne záväzných právnych predpisoch a v technických normách,

**-**kontrola súladu realizovanej stavby s DSPRS overenou stavebným úradom s prihliadnutím na podmienky určené stavebným povolením a poskytovanie vysvetlení/stanovísk potrebných pre plynulosť výstavby,

**-**posudzovanie návrhov zhotoviteľa stavby na zmeny a odchýlky z pohľadu dodržania technicko – ekonomických parametrov stavby, príp. ďalších údajov a ukazovateľov,

- posudzovanie návrhov na prípadné zmeny DSPRS/časti DSPRS oproti DSPRS overenej príslušným stavebným úradom,

 - v prípade, že skutkový stav zistený na stavenisku nezodpovedá predpokladom v DSPRS, navrhovať technické riešenie vyvolanej zmeny, vrátane komplexného projekčného spracovania zmeny technického riešenia a dodania v 4 vyhotoveniach vrátane vyhotovenia oceneného položkovitého rozpočtu a výkazu výmer,

- písomné vyjadrenie k prípadným naviac prácam (nad rozsah stanovený v DSPRS, príp. jej cenovej časti) ako sú napr. požiadavky na väčšie množstvo prác a dodávok výrobkov oproti uvedeným v rozpočte resp. k prácam a dodávkam výrobkov nezahrnutým do rozpočtu, k prípadným zmenám stavebných a technologických postupov a pod. a k ich oceneniu,

**-**sledovanie postupu výstavby z hľadiska technického a technologického, dodržiavania podmienok stanovených v DSPRS, z hľadiska dodržiavania platných technických noriem a predpisov a všeobecne záväzných právnych predpisov a nariadení,

**-**účasť na odovzdaní a prevzatí stavby/časti stavby,

- odsúhlasenie dokumentácie skutočného realizovania stavby (DSRS).

AD bude zaznamenávať svoje rozhodnutia do stavebného denníka vedeného na stavbe, resp. formou samostatného písomného vyjadrenia/stanoviska.